पटना। हिन्दुस्तान ब्यूरो। समाजवादी जनता दल (डी) का जदयू में विलय होगा। नौ मार्च को रवींद्र भवन में आयोजित कार्यक्रम में इसकी औपचारिकता पूरी की जाएगी। शुक्रवार को सजद (डी) की हुई राष्ट्रीय परिषद के खुला अधिवेशन में यह निर्णय लिया गया। इस दौरान सर्वसम्मति से पिछली बैठक के सभी प्रस्ताव पास किए गए। बैठक की अध्यक्षता करते हुए राष्ट्रीय अध्यक्ष देवेंद्र प्रसाद यादव ने कहा कि तीसरा मोर्चा वक्त की मांग है।